Qor ko‘chkisi xavfi tufayli yo‘l vaqtinchalik yopilgan edi. Foto: O‘zbekiston temir yo‘llari Qamchiq dovonida qor ko‘chkisi xavfi yuzaga kelganligi sababli, 9 fevral kuni soat 13:30 dan A-373 xalqaro yo‘li avtomobillar harakati uchun vaqtincha yopildi. «O‘zbekiston temiryo‘llari» xabariga ko‘ra, fuqarolarni dovondan evakuatsiya qilish shtabi tuzilib, Favqulodda vaziyatlar vazirligi va «O‘zbekiston temir yo‘llari» hamkorligida 902-sonli «Angren – Orzu – Pop» yo‘nalishida maxsus poyezd reysi tashkil etildi. Fuqarolar 9 fevral kuni soat 18:00 da Ohangaron, Angren, Orzu temiryo‘l bekati va vokzallaridan Pop vokzaligacha poyezdda evakuatsiya qilindi. Shuningdek, 901-sonli «Pop – Angren» yo‘nalishida ham fuqarolarni dovondan evakuatsiya qilish ishlari davom ettiriladi.